TAREKHE YA WANAVYUONI WA ZANZIBAR 


HABIB OMAR BIN AHMAD BIN 
ABUBAKAR BIN SUMEYT 
(1303 — 1396 AH/1886 - 1976 AD) 


HABIB OMAR BIN AHMAD BIN ABUBAKAR BIN SUMEYT 


Jina lake 


Habib Omar bin Ahmad bin Abubakar bin Sumeyt Aal-Baalawy, 
nasabu vake inapita kwa Savvid Alwv bin Muhammad (Sahibul Mirbat) 
ami vake Imam Muhammad (Faqihul Muqadam) bin Ali bin Muhammad 
(Sahibul Mirbat). Ukoo huu wa Aal Baalawv ni wajukuu wa Mtume 
Muhammad (Rehma na amani ziwe juu vake) kupitia kwa Savvidna 
Husein bin Ali bin Abi Talib. 


Wazee wake 


Babu vake Habib Abubakar ndie mzee wake wa mwanzo alietokea 
Hadhramout na kufikia Ngazija na akafariki huko Ngazija mwaka 
1290Hiria na baba vake Habib Ahmad ndie alivehamia Zanzibar na 
akafariki Zanzibar mwaka 1343 Hijria na kuzikwa mbele va Msikiti wa 
Ijumaa wa Malindi. 


Kuzaliwa na kulelewa kwake 


Habib Omar alizaliwa siku va Alkhamisi mwishoni mwa Dhulhijja 
mwaka 1303 AH sawa na Septemba 1886AD katika mji wa Itsandaa 
uliopo Ngazija (Comoro). Alilelewa malezi mazuri na mama vake 
alivekuwa mchamungu Bibi Fatma bint Maalim Shanziv ambave 
alipomzaa baba vake Habib Ahmad bin Sumevt alikuwa Istanbul (Uturuki) 
wakati huo. 


Habib Omar alipofika umri wa miaka sita alilelewa na baba vake 
Habib Ahmad visiwani Zanzibar, hapo akapata malezi mazuri chini va 
uangalizi wa baba vake ambave alikuwa Mwanachuoni mkubwa wa 
Afrika Mashariki na Ulimwengu mzima. 


Kusoma kwake 


Habib Omar alipofika umri wa miaka minane alipelekwa na baba 
vake Hadhramout kwa ajili va kusoma kwa Wanavyuoni wachamungu 
waliojaa katika miji mbalimbali va Hadhramout. 


Alimuweka katika mji wa Shibam nyumbani kwa Mwanachuoni 
mkubwa Habib Tahir bin Abdalla bin Sumevt, ambave ni ami vake Habib 
Ahmad bin Sumevt na akawa chini ya malezi vake na uangalizi wa 
mwanawe Habib Abdallah bin Tahir bin Sumeyt. 


Habib Omar baada ya kushiba elimu ya Shibam akapewa idhini ya 
kwenda kuchota elimu zaidi kwa Wanavyuoni waliokuwepo katika miji va 
Hadhramout iliyokuwa maarufu kwa Elimu na Wachamungu. Alienda 
kusoma katika miji ya Hawta, Seyun, Tareem na kwengineko na akasoma 
fani tofauti na kwa kiasi kikubwa mpaka kuwapita wenzake wa rika moja. 


Habib Omar alisoma Hadhramout mpaka ujajani mwake akiwa 
anakwenda na kurudi Zanzibar kila baada ya muda. Alipomaliza masomo 
yake alirudi Zanzibar na akaongeza elimu nyingi kwa baba yake Habib 
Ahmad bin Sumeyt na Sheikh Abdallah Bakathir mpaka akafikia upeo 
mkubwa kwa fani tofauti. 


Habib Omar alibobea katika fani nyingi zikiwemo Tafsiri ya Qur-an, 
Hadithi, Fighi, Usulul Fighi, fani za Lugha,Tasawwuf na nyenginezo. 


Mashekhe zake 


Habib Omar alipata fursa ya kusoma kwa Mashekhe wengi sana, kila 
aendapo huchota kutoka kwa Wanavyuoni wa eneo hilo, Mashekhe wake 
wengi walitokea Zanzibar na Hadhramout. 


Baadhi ya Mashekhe zake wa Zanzibar 


1. Habib Ahmad bin Abubakar bin Sumeyt (baba yake mzazi). 
2. Sheikh Abdalla bin Muhammad Bakathir. 
3. Sheikh Said bin Muhammad bin Abdalla bin Dahman. 


Baadhi ya Mashekhe zake wa Hadhramout. 


. Habib Aidarous bin Omar Alhabshy. 

. Habib Ali bin Muhammad Alhabshy. 

. Habib Abdalla bin Hasan bin Saleh Albahr. 

. Habib Ahmad bin Hasan Al-Attas. 

Habib Omar bin Muhammad Alhaddad. 

. Habib Tahir bin Abdalla bin Sumeyt. 

. Habib Abdalla bin Tahir bin Sumeyt. 

. Habib Ubeydillah bin Muhsin Assaggaf. 

. Habib Ahmad bin AbdulRahman ASsaggaf. 

10. Habib Abdalla bin Ali bin Shihab. 

11. Habib Hasan bin Muhammad Balfagiih. 

12. Habib AbdulRahman bin Muhammad AlMash-hur. 
13. Habib Abdalla bin Omar Asshatiry. 

14. Habib Salim bin Hafiidh Al Shekh Abubakar bin Salim. 
15. Habib Mustafa bin Ahmad AlMihdhaar. 


O0ONDUDSWE 


Baadhi ya Mashekhe wake wa Hijaaz (Makka na Madina) 


1. Sheikh Omar bin Abubakar BaaJuneyd. 
2. Sheikh Omar Hamdan AlMahrusy. 
3. Habib Husein bin Muhammad Alhabshy. 


Hao ni baadhi ya Mashekhe zake ambao wengine alisoma kwa 
kupiga goti na wengine kwa kupewa ljaza na kutabaruku nao. 


Madhehebu yake 


Habib Omar bin Sumeyt alikuwa Sunni katika Akida, akifuata 
Madhehebu ya Kishaafii katika Fiqhi na alikuwa na Tariqa ya wazee wake 
Al-Baalawy katika Tasawuf. Pia alipata ijaza za Tariqa tofauti na 
kuhudhuria baadhi ya hadhara zao mfano wa Tariga ya Shadhiliya na 
Qadiriya. 


Kusomesha kwake 


Habib Omar baada ya kumaliza kusoma kwa Mashekhe zake wa 
Zanzibar alionelea vyema arejee Ngazija alikozaliwa akaanze 
kuwanufaisha watu kwa kuwasomesha na kuwaongoza katika kheri. 
Akarudi Ngazija na kusomesha wanafunzi wengi sana na watu wa Ngazija 
walimpenda na kumheshimu sana, pia alisomesha sana Zanzibar 
alipohamia mnamo mwaka 1355 Hijria baada va kuteuliwa awe Kadhi na 
na Mfalme wa Zanzibar Savvid Khalifa bin Harub. 


Alikuwa na darasa baada va Sala va Laasiri katika msikiti wa Ijumaa 
wa Malindi, alikuwa akisomesha kitabu cha Fighi “Fat-hul Muiin” na 
vyenginevyo, wakihudhuria watu wengi wa kila tabaka na kila rika 
wakiwemo Mashekhe, watu wa kheri, vijana, wazee, wafanva biashara, 
na wengineo. 


Aidha alikuwa na darasa nyumbani kwake kwa nyakati tofauti khasa 
baada ya kujiuzulu Ukadhi, ikawa wanafunzi wanafurika kujichotea kila 
aina za elimu. 


Wanafunzi wake 


Habib Omar alikuwa na wanafunzi wengi katika maeneo mbalimbali 
na wengi wao walikuwa ni Wanavyuoni wakubwa katika zama zao. 


Miongoni mwa wanafunzi wake wakubwa wa Afrika Mashariki 
(Zanzibar na Kenya) ni: 


1. Sheikh Suleiman bin Muhammad Al-Alawy. 
2. Habib Ahmad bin Husein bin Sheikh Abibakar bin Salim. 
3. Sheikh Ilyas bin Ali bin Ilyas Assinesrv. 
4. Sheikh Salim bin Abdalla bin Wad-aan. 
5. Savvid Ali bin Jaafar Al-Waht Saggaf. 
6. Sheikh Burhan Muhammad Mkele. 

7. Sayyid Abal-Hasan bin Ahmad Jamali-Leyl. 

8. Habib Ahmad Mashhur bin Taha AlHaddad (wa Kenya). 
9. Sheikh Ali bin Muhammad Baagashmar. 

10. Sheikh Abdalla Saleh Farsy. 


11. Sayyid Muhammad bin Alwy Jamali-Leyl. 

12. Sayyid Alwy bin AbdulWahhab Jamali-Leyl. 

13. Sayyid Omar bin Abdalla Aal Sheikh (Mwenye Baraka). 

14. Sheikh Abdalla bin Ahmad Baafadhil. 

15. Sayyid Ali bin Ahmad Badawy Jamali-Leyl (wa Lamu). 

16. Sayyid Abdurahman Khitamy (wa Lamu). 

17. Sayyid Abubakar (Shibli) bin Omar Qullatein. 

18. Sayyid Said bin Abdalla Albiidh (wa Mambrui). 

19. Ustadh Muhammad bin Sharif Said Albiidh (wa Mambrui). 

20. Sayyid Muhammad bin Alwy Bunamay. 

21. Sayyid Mustafa bin Alwy Bunamay. 

22. Sayyid Muhammad bin Adnan Aydid (wa Dar es Salaam). 

23. Sayyid AbdulQadir bin AbdulRahman Al-Juneyd (wa Dar es Salaam). 
Na wengi wengine tusiowataja waliokuwa wametawanyika katika kila 

pembe ya dunia. 


Wahudumu wake 

Habib Omar alikuwa bwana mkubwa katika elimu na uchamungu, 
baadhi va wanafunzi wake walijitolea kumtumikia katika hali zake za kila 
siku hata anapokuwa safarini. 
Miongoni mwa waliowahi kumhudumia: 
1. Sheikh Said Al-Khustv, alianza kumhudumia tokea Ngazija, Madagaska 
na hadi alipohamia Unguja na akafariki Unguja. 
2. Savvid Muhammad Alwv Bunamay, alipata bahati kubwa va kuwa 
khadimu wa Habib Omar hadi kumuoa mjukuu wa Habib Omar kwa 
upande wa binti vake. 
3. Savvid Mustafa Alwv Bunamav, ambae alisogezwa na kaka vake 
Savvid Muhammad. 
4. Watoto wa nvumbani, walikuwepo watoto nvumbani kwa Habib 
Omar nao walipata bahati va kumhudumia, miongoni mwao ni Ali Amour 
Bubahv, Rashid M. Seif, Savvid Mahsen, Shee Hamadi, Savvid 
Muhammad Ahmed Al-Hindwani, Sheikh Abdallah Said Azzan na Said Ali 
Aboud. 


Kazi alizozifanva 


Habib Omar bin Sumeyt baada ya kusoma Hadhramout alirejea 
Ngazija mji aliozaliwa. Alisomesha watu wengi huko Ngazija, Madagaska, 
Zanzibar na kwengineko, alifanya biashara mbalimbali ikiwemo ya kuuza 
mafuta mazuri (uturi). 


Alisilimisha watu wengi Madagaska kupitia Daawa vake, alijenga 
misikiti, alichimbisha visima na kujenga mahodhi khasa Ngazija ambapo 
walikuwa wakitegemea zaidi maji ya mvua kwa kunywa na kupikia, visima 
alivvovichimba vimewanufaisha watu wengi na vvengine vinatowa maji 
hadi sasa vikiwa na khabari nyingi za maajabu. 

Habib Omar alikuwa Kadhi wa Zanzibar, alihukumu kwa uadilifu 
mkubwa, vile vile alikuwa ni marejeo katika Fatwa kwa ukanda mzima wa 
Afrika Mashariki hadi nchini Afrika va Kusini. 


Kuchaguliwa kwake kuwa Kadhi 

Ilipofika mwaka 1355 Hijria (1936 AD) aliyekuwa Mfalme wa Zanzibar 
Savvid Khalifa alimteuwa Habib Omar bin Sumevt kuwa Kadhi wa Pemba 
na ndio ikawa sababu va kuhamia Zanzibar kutoka Ngazija, kisha 
akamchaguwa kuwa Kadhi wa Unguja mnamo mwaka 1357 Hijria. 

Ilipofika mwaka 1362 Hijria (1942 AD) Sayyid Khalifa alimchaguwa 
Habib Omar kuwa Kadhi Mkuu wa Zanzibar wadhifa ambao alidumu nao 
hadi alipojiuzulu katika mwaka 1379 Hijria (1959 AD). 

Habib Omar ni mzalendo katika Ukadhi wa Unguja kwani baba yake 
na babu yake wote walikuwa Makadhi wa Unguja. 


Mambo muhimu aliyoyafanya akiwa Kadhi Mkuu Zanzibar 

Habib Omar alikubali wadhifa wa Ukadhi pamoja na uzito wa wadhifa 
huo kutokana na haja ya Waislamu kuwa na Kadhi katika kila nchi na kwa 
Zanzibar veve ndie alivekuwa anaestahiki zaidi kuwa Kadhi. 

Alikuwa muadilifu wa hali va juu, kesi zake nvingi huzimalizia kwa 
suluhu bila va kutowa hukumu, na alikuwa hawakubalii mawalkili kila 
walisemalo bali alihukumu kulingana na Elimu alivonavo. 

Katika mambo makubwa alivovafanva Zanzibar ni kushauri kuwekwa 
mfumo mzuri wa kusimamia Mali za Wakfu. Mali nvingi za Wakfu zilikuwa 


hazitekelezwi manufaa vake valivokusudiwa, na Wakfu nvengine zilikuwa 
7 


chini ya Serikali zikitumika kinyume na makusudio ya waweka Wakfu na 
Misikiti mingi ilikosa Mali za kuisimamia. 

Akashauri kuwekwe utaratibu mzuri wa kuinufaisha Misikiti ilivokosa 
Mali za Wakfu ili Misikiti vote ipate kutumikiwa kama Wakfu mmoja. 


Tabia zake 

Habib Omar bin Sumeyt alisifika na sifa nyingi zilizokuwa njema, 
alikuwa mkarimu sana, mwenve huruma, mvumilivu, msamahevu kwa 
wale waliomkosea, aliwapenda wanafunzi na akiwasaidia, hapendi 
dhuhuri, hasemi sana, alikuwa amejipangizia nidhamu maalumu katika 
maisha vake kwa kila jambo, alikuwa maridadi, na alisifika na sifa nvingi 
nvenginezo. 


Hadhi vake na heshima alivokuwa navo 

Habib Omar alikuwa Mwanachuoni Mchamungu wa kupigiwa mfano 
katika zama zake, kila alivemuona hakuwacha kumsifu kwa sifa va 
UchaMungu. Alipendwa na Wanavvuoni waliomsomesha na 
kumtanguliza katika Majlis tofauti. Wanafunzi wake walikuwa 
wakimuheshimu upeo wa kumheshimu, viongozi wa Kidunia walimtukuza 
na kumfanva katika washauri wa mambo vao hadi kutumika picha vake 
katika noti va elfu kumi (10,000) va visiwa vva Komoro. 


Safari zake muhimu 

Habib Omar alisafiri kwenda Hadhramout, Hijaz, Misri, Ngazija, 
Madagaska, Kenya, Somalia, Mauritius, Tanganyika na nchi nyenginezo. 

Alikwenda Hadhramout (mbali na safari vake ya kusoma) mara kwa 
mara mji wa wazee wake na Mashekhe zake kwa ajili va kuwaunga na 
kutabaruku nao kama ilivyokuwa ada ya WachaMungu ya kutembeleana. 

Habib Omar ameziandika baadhi ya safari zake za Hadhramout na 
Hijaz, ameziandika kwa ukamilifu kila sehemu alizozuru na Mabwana 
aliokutana nao, ljaza walizopeana pamoja na kuelezea matukio muhimu. 
Safari moja ameiita “Annafhatu-Shadhiyya” alipokwenda Hadhramout tu, 
pia ameiandika safari ya Hijazi na Hadhramout na kuiita “Talbiyatu- 
Sawt”, tungo hizo mbili zimechapishwa katika kitabu kimoja na sasa kipo 
mikononi mwa watu wa kheri. 


Pia imeandikwa safari vake nvengine ya Hadhramout na mwanafunzi 
wake Sheikh Muhammad Jubran ambayo imeitwa “Arrihlatu- 
Sumaytiyyah fil-Araadhil Hadhramiyyah” nayo imechapwa karibuni kama 
alivyokusanya na kuiandika safari ya Habib Omar ya Misri ambayo bado 
haikuchapishwa. 


Vitabu alivyotunga 

Habib Omar alitunga baadhi ya vitabu ambavyo vimesheheni elimu 
pamoja na kushughulika na kazi ya Ukadhi ambayo ilimnyima muda wa 
kutosha wa kufaraghika na uandishi. 
Miongoni mwa vitabu vyake: 
1. 'Hadivvatul-Ikhwan' sherehe ya Aqidatul-Iman. 
2. “Annafahatul-Shadhiyyah”, Safari vake va Hadhramout. 
3. 'Talbivatu Sawt”, safari vake va Hijaaz na Hadhramout. 
4. Tarekhe ya baba yake Habib Ahmad bin Sumeyt na Shekhe wake 
Sheikh Abdallah Bakathir, vyote vimechapwa pamoja na kitabu cha Habib 
Ahmad bin Sumeyt kiitwacho “Al-Ibtihaj fiy bavanil Istilahil Minhaj” 
5. “Shadhiyul Azhaar”, ziara ya Habib Salim bin Hafiidh Unguja. 
6. Diwani va mashairi, bado haijachapishwa. 


Mkusanyiko wa maneno vake va hikma “Majmuu Kalam”. 


'Majmuu kalaam' ni moja va aina va Utunzi maarufu kwa 
Wanavvuoni wa Tasawwuf khassa Aal-Baalawv. 


Ni mkusanviko wa matukio mbalimbali na maneno va hikma 
alivovatowa mhusika katika hali mbalimbali. Mkusanviko huo huandikwa 
na wale waliomlazimu na kuishi nae na huwa kwa utungo mzuri wenve 
kumvutia msomaji kiasi va kujihisi vupo katika matukio. 


Habib Omar ametungiwa 'Majmuu Kalaam' vake na watu tofauti 
ambavo vameandikwa kwa khatti za mkono na nvakati tofauti kila mmoja 
na sehemu alipokutana nae. 


Miongoni mwa walioandika “Majmuu Kalaam” yake ni wafuatao: 


1. Sheikh Ubeid bin Said Damis Bajubeir, alipokuwa akiishi Zanzibar. 

2. Savvid Hadi bin Ahmad Alhaddar, alipokuwa anaishi Unguja na Pemba. 
3. Sheikh Fadhil bin Muhammad bin Awadh Bafadhil alipomzuru Habib 
Omar Zanzibar. 

4. Sheikh Omar bin Hassan bin Muhammad Arfan Barajaa, wakati Habib 
Omar alipokuwa Kenya, Aden, Shihr na Zanzibar. 


Zote hizo zipo mbalimbali, kisha zikakusanvwa katika tungo moja na 
Sayyid Abdul-Qadir bin Abdul-Rahman Al-Junevd. 


Zanzibar katika zama za Habib Omar bin Sumeyt 


Zanzibar ilikuwa ni kitovu cha elimu ya dini ya Kiislamu katika miaka 
ilivopita na ilinawiri sana wakati wa Habib Omar bin Sumeyt. Wanavvuoni 
wengi waliokuwa baada vake walisoma kwake, watu wa kawaida 
walifurahishwa na mwenendo wake na wakimpa heshima kubwa. Habib 
Omar alikuwa na bustani vake huko Sharif Msa nje va mji wa Zanzibar 
alivoiita “Aniisah” kama Shekhe wake Habib Ali Habshy alivyokuwa nayo 
bustani kwa jina hilo huko Seyun Hadhramout. Kila siku ya Jumapili 
walimiminika Sharif Msa Wanavyuoni wa Zanzibar pamoja na wanafunzi 
wao pamoja na wapenzi wake kwenda kumsalimia Habib Omar na 
kusoma baadhi ya vitabu pamoja na kutabaruku nae, nae akiwakirimu 
wale waliokuwa wakimzuru. 


Zanzibar katika wakati wa Habib Omar ilitembelewa na Wanavyuoni 
wachaMungu wakubwa sana wa Hadhramout wa zama hizo na wote 
walizuru Zanzibar kutokana na kuwepo kwake, ziara hizo zilikatika mara 
tu baada ya Habib Omar kuhamia Shihri. 


Miongoni mwa Wanavyuoni waliozuru Zanzibar zama za Habib Omar ni: 


. Habib Abdalla bin Tahir bin Sumeyt (alivekuwa mlezi wake Shibam). 
. Habib Salim bin Hafiidh Ibni Sheikh Abibakar bin Salim. 

. Habib AbdulRahman bin Ubaydillah Saggaf. 

. Habib Muhammad bin Salim bin Hafiidh. 

. Habib AbdulQadir bin Muhammad bin Ali Alhabshy. 

6. Sheikh Fadhl bin Muhammad bin Awadh Bafadhl. 
7. Habib Ali bin Hassan Al-Attas. 
8. Habib Abubakar bin Tahir Al-Haddad. 


Maneno yake ya Hekima 


Habib Omar alikuwa na maneno mingi ya Hekima kwa tungo za 
mashairi na za kawaida. Wameyapokea wanafunzi wake maneno havo na 
mengi vamo katika “Majmuu Kalam” zilizokusanywa. 


Miongoni mwa maneno vake va Hekima: 


e Unapotaka raha va kweli va Akhera basi wacha raha za kidunia. 

e Baalawv hawapendi dhuhuri tofauti na watu wengine, wanaona hilo sio 
ukamilifu wa mtu isipokuwa kwa vule alivepewa idhini. 

e Kulingania kwa ajili va Allah hakuhitaji elimu kubwa wala ufasaha bali 
kunahitaji upole na tabia njema, na anapokumbusha mkumbushaji 
(anapotowa mawaidha) akamuona vule anaemnasihi ni bora kuliko 
veve basi maneno huwa vanatoka movoni na huathiri, ama akijiona 
veve bora kuliko anaowanasihi basi maneno hutoka katika nafsi na 
vanakosa kuathiri wasikilizaji. 


Kuhama kwake Zanzibar 


Baada ya Mapinduzi ya Zanzibar mwaka 1964 Habib Omar 
alipendelea kuishi Shihr moja ya miji maarufu ya Hadhramout na 
akahamia mwaka 1385 Hijria (1965 AD), akaishi huko kwa kipindi 
akinufaisha watu kwa elimu vake. 

Habib Omar aliombwa na Maraisi wawili wa visiwa vva Komoro 
ahamie Ngazija alikozaliwa na walipo jamaa zake wengi nae akaamua 
kuhamia visiwa vva Komoro na ndipo alipomalizia uhai wake wa duniani. 


Kufariki kwake 

Habib Omar alifia katika visiwa vya Ngazija katika mji aliozaliwa 
Itsandaa usiku wa kuamkia Jumanne tarehe 9 Safar mwaka 1396 Hijria 
sawa na tarehe 10/2/1976 akiwa na miaka tisiini na tatu takiriban. 

Ilikuwa ni siku ya huzuni kubwa kwa Waislamu wote wa Ngazija na Afrika 
ya Mashariki. 

Maziko yake yalihudhuriwa na umma wa watu kutoka kila pembe ya 
Afrika Mashariki na akasaliwa na kuzikwa na watu wa kheri akiwemo 
Sayyid AbdulQadir bin AbdulRahman Al-Juneyd ambae alishiriki kushuka 
kaburini. 


Familia yake 

Habib Omar hakuwa na watoto wa kiume, kizazi chake kimeendelea 
kupitia kwa Sayyid Muhammad Bunamay aliyemuoa mjukuu wake kwa 
upande wa bint yake. Habib Omar alikuwa na ndugu wa kiume anaeitwa 
Habib Abubakar aliyefariki Unguja, pia alikuwa na ndugu wa kike. 


Hizi ni miongoni mwa khabari za Bwana huyu mtukufu, na amesifiwa 
na kutajwa kwa kheri na Wanavyuoni wengi wa kila pembe ya Dunia, 
tumeyakusanya haya kwa ufupi kuepuka kumchosha msomaji. 


Rejea: 
1. Kitabu “Baadhi ya Wanavyuoni wa Mashariki ya Afrika” cha Sheikh 
Abdallah Saleh Farsi. 
2. Kitabu cha maisha ya Habib Omar “Nubdhah min havatil Imam Al- 
Allamah Habib Omar bin Sumeyt” cha Sayyid AbdulQadir AlJuneyd. 
. Kitabu “Ugudul-Jaaizah” cha Sayyid AbdulQadir AlJuneyd 
4. Kurasa alizoandika Sayyid Abubakar (Shibli) Qullatein kuhusu Habib 
Omar. 
5. Majmuu kalaam za Habib Omar alizozikusanya Sayyid AbdulQadir 
Al-Juneyd kutoka kwa watunzi wanne. 


Ww 


Maahad Juneyd Islamiy 


Kitengo cha Bahthi na Utafiti 
4255 777 878 047 - Zanzibar 


12 


